Kirkeruiner fra Nordbotiden m. m. i Julianehaab Distrikt. 391 
ligt, at Ruiner kan ligge skjult i det tætte Krat. Kun уе at rydde 
over det hele og ved Udgravninger, — der sikkert her vil være me- 
get lønnende, — kan det konstateres, om her kan have ligget en 
Kirke. Som Prof. Fınnur Jonsson fremhæver, betyder det gronland- 
ske Sidlisit (Hvæssesten) det samme som Hardstein; man skulde da 
tro, at Kirken har ligget her, og at Fjeldet mod Syd maa være 
Hardsteinaberg. 
— Da det ikke andre Steder er omtalt, vil jeg gøre opmærksom 
paa, at ved det lille Næs nord for Ruingruppen findes et langt Dige 
fra Stranden op i Land, det synes at have begrænset Hjemmemarken 
mod Nord; paa nordre Side af Diget ligger, tæt ved dette og omtrent 
60 meter fra Stranden, en Ruin af et lille Hus bygget af rød Sand- 
sten. Længderetningen ligger i Nord—Syd; den udvendige Størrelse 
er 8,50 x 3,85 meter, og Murtykkelsen er ca. 80 cm. — | 
Ruingruppe 24. Ivsormiut. — Ingen af Ruinerne Бег kan have 
været Kirke. 
Ruingrupperne 25 & 26 inde i Landet besøgte jeg ikke; 
de er vist kun af smaa Gaarde eller Sætere (iflg. DANIEL BRUUN), 
og synes at vere daarligt beliggende til at kunne have haft 
Kirke. 
Ruingruppe 27. Nugarsuk. — Ingen af Ruinerne her kan 
have været Kirke. — Ruin Nr. 18, som Prof. FINNuR Jonsson fore- 
slaar muligt kan have været det, kan det ganske bestemt ikke; den 
ligger ikke i Øst— Vest; og ligger paa en Klippeflade med et meget 
tyndt Jord- og Stenlag. Desuden kan dette Sted ikke siges at ligge 
ved noget Hardsteinaberg, da det er omgivet af ret lave Fjeldhøjder, 
og Sidlisit kan ikke ses herfra. 
Nordligere kan denne Kirke ikke have ligget, thi ved den næste 
Ruingruppe (29) ligger Ruinen af Kirken ved Brattahlid. For Kirken 
ved Harösteinaberg’s Vedkommende er der, efter min Overbevisning, 
kun Tale om at søge den enten ved Ruingruppe 23, Sidlisit, eller 
ved Ruingruppe 17, Narsak;— forudsat at den har ligget paa Stræk- 
ningen fra Narsak til Nugarsuk. — 
Den 34е August naaede vi Kagsiarsuk i Tunugdliarfik, nu 
fastslaaet som det gamle Brattahliö', hvor Erik den Røde bosatte 
sig Aar 986, og hvor senere Lagmændene boede. 
Kirkeruinen her er meget sammenstyrtet og overgroet; men lige- 
som Kirkegaardsgærdet let at skælne. Ifølge Kapt. DANIEL Bruun’s 
Beretning” er Kirken indvendig ca. 49 x 27 Fod (ca. 15,40 x 8,50 meter); 
1 Navnet Brattahlid passer udmærket til Stedet; jeg tog flere Fotografier af 
Landskabet omkring Ruinerne, hvor „Lien“ og „Bratningen“ bagved tydeligt ses. 
> I Meddelelser om Grønland. Hefte XVI. Pag. 293 — 294. 
